open-index/open-wikipedia-markdown huggingface dataset:
ערים שאירחו את האירוויזיון

זו **רשימת הערים ומקומות אשר אירחו את תחרות האירוויזיון**, פעם אחת או יותר. מאז אירוויזיון 1958, העיר המארחת היא עיר במדינה הזוכה של התחרות הקודמת. עם זאת, ישנם מספר חריגים.

לעיתים קרובות, העיר המארחת היא עיר הבירה, אך לפעמים (במיוחד בשנים האחרונות) נבחרות ערים אחרות לאירוח התחרות.

העיר המארחת צריכה על פי החלטת איגוד השידור האירופי, להיות בקרבת מקום לנמל תעופה בינלאומי, לכלול אולם עם דרישות מספקות לאירוח התחרות ומספר גדול של מלונות לאירוח התיירים, הצופים ומשתתפי התחרות. בשנים האחרונות, העיר המארחת נבחרת בשיתוף פעולה בין איגוד השידור האירופי לתאגיד המקומי.

## שיאים
עם 9 תחרויות, בריטניה היא המדינה אשר אירחה את התחרות יותר מכל מדינה אחרת. אחריה נמצאות אירלנד ושוודיה עם 7 תחרויות.

עם 6 תחרויות, דבלין בירת אירלנד היא העיר אשר אירחה את התחרות יותר מכל הערים האחרות. אחריה לונדון ולוקסמבורג, עם 4 תחרויות כל אחת. ואחריהן, קופנהגן, מאלמו וסטוקהולם עם 3 תחרויות כל אחת.

קרואטיה היא המדינה היחידה שאירחה את התחרות בשטחה, כאשר אינה הייתה מדינה ריבונית.

## חריגים
כאשר ישנם בעיות מסוימות, בדרך כלל פיננסיות אשר מונעות מהמדינה הזוכה את אירוח התחרות, עובר האירוח למדינה שהגיעה למקום השני, או למדינה אחרת.

אירועים כאלה התרחשו בשנים 1960, 1963, 1972, 1974, 1980, ו-2023.

בשנת 1960 הולנד הייתה אמורה לארח את התחרות, אך הולנד סירבה מכיוון שאירחה את התחרות שנתיים לפני ולא יכלה כלכלית לעשות זאת שוב. הולנד נתנה לבריטניה את הזכות לארח את התחרות במקומה.

בשנת 1963 צרפת הייתה אמורה לארח את התחרות, אך הם סירבו לכך. בריטניה קיבלה שוב את האפשרות לארח את התחרות, וכך עשתה.

בשנת 1972 מונקו הייתה אמורה לארח את התחרות. מסיבות כלכליות מונקו סירבה והציעה לצרפת לארח במקומה, אך מכיוון שלא הוסדרו בין המדינות חילוקי דעות, נבחרה לבסוף בפעם השלישית, בריטניה.

בשנת 1974 לוקסמבורג הייתה אמורה לארח את התחרות אך מכיוון שאירחו את התחרות כבר בשנה לפני (זכו פעמים ברציפות), ולוקסמבורג אינה יכלה לעמוד בעלויות הגדולות של התחרות הם סירבו לארח. בריטניה נענתה לבקשת איגוד השידור האירופי לארח שוב את התחרות כחלופה.

בשנת 1980 ישראל הייתה אמורה לארח את התחרות בפעם השנייה ברציפות, אך עקב בעיות כלכליות של ערוץ 1 דאז, החליטה ישראל לוותר על אירוח התחרות בשנה זו. איגוד השידור האירופי הציע לבריטניה לאחר שוב את התחרות, אך הפעם הם סירבו. במקומם, הולנד אירחה את התחרות באותה השנה.

בשנת 2023 אוקראינה הייתה אמורה לארח את התחרות, אך בעקבות מלחמת אוקראינה–רוסיה החליט איגוד השידור האירופי כי אוקראינה אינה יכולה לארח את התחרות. הוחלט כי בריטניה אשר הגיעה למקום השני תקבל את הזכות לארח את התחרות.

## רשימת ערים

## גלריית תמונות

קובץ:BBC Television Centre.JPG|מרכז הטלוויזיה של ה-BBC בלונדון אירח את אירוויזיון 1963
קובץ:Scandinavium entre 2005.jpg|סקנדינביום בגטבורג, אולם אירוויזיון 1985
קובץ:Rotterdam Ahoy 2016.jpg|אהוי רוטרדם, האולם המיועד של אירוויזיון 2020 שבוטל ושל אירוויזיון 2021
קובץ:Expo Tel Aviv - Pavilion 2 - 20190227 04.jpg|אקספו תל אביב אירח את אירוויזיון 2019
קובץ:ESC-Arena in Duesseldorf-Stockum, von Sueden.jpg|אספרי ארנה בדיסלדורף אירח את אירוויזיון 2011
קובץ:Pala-alpitour-illus.jpg|פאלה אלפיטור בטורינו אירח את אירוויזיון 2022
קובץ:Баку.JPG|אולם הקריסטל של באקו אירח את אירוויזיון 2012


## קישורים חיצוניים

## הערות שוליים

קטגוריה:אירוויזיון
ערים שאירחו את האירוויזיון
ערים שאירחו את האירוויזיון
רומלאוזאורוס

ממוזער|איור אפשרי
**רומלאוזאורוס** (שם מדעי: *Rhomaleosaurus*; משמעות השם: "לטאה חזקה") הוא סוג נכחד של זוחל ימי מקבוצת הפליואוזאורודים הנכחדת אשר חי במימי היורה.

## מאפיינים
הרומלאוזאורוס היה קרובם של הליופלרודון והפליוזאורוס, וחי בים שלחופי אירופה לפני 183-175.6 מיליון שנה. מאובניו נמצאו בבריטניה במצב כמעט שלם ומהם נקבעו ארבעה מינים מהסוג.

הוא הגיע לאורך שבעה מטרים והיה בעל צוואר קצר, ראש מסיבי בעל לסתות חזקות, שיניים חדות והיה חסר סנפירי גב או שת. ייתכן שהוא הריח את טרפו בצורה מדויקת במים, בדומה לכרישים. היצור היה טורף גדול שניזון מאיכתיוזאורים, אמוניטים, דגים, לרבות כרישים, ואף מפליוזאורים אחרים. את הטרף הוא קרע, בדומה לתנינים מודרניים, באמצעות טלטול רב עוצמה ונשיכה חזקה בעמוד השדרה של הקורבן.

## בתרבות
זוחל ימי זה הופיע בסרט Sea Rex 3D ובסדרה פלאווורלד וכן במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1874
קטגוריה:רומלסוזאוריים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1874
לינוס רואץ'

**לינוס ויליאם רואץ**' (באנגלית: **Linus William Roache**; נולד ב-1 בפברואר 1964) הוא שחקן אנגלי. הוא מוכר מהופעתו בתפקיד מייקל קאטר בסדרות הדרמה של רשת NBC "חוק וסדר" (2008–2010) ו"חוק וסדר: מדור מיוחד" (2011–2012). בשנת 2014 גילם רואץ' את המלך אגברט בסדרה "ויקינגים".

ב-2002 היה רואץ מועמד לפרס גלובוס הזהב על הופעתו בתפקיד רוברט קנדי בסרט הטלוויזיה "RFK", וזכה בפרס סטלייט לשחקן המשנה הטוב ביותר על תפקידו בדמות ראלף ויגרם בסרט הטלוויזיה "The Gathering Storm". תפקיד נוסף שלו בטלוויזיה היה בדמות המלך אגברט בסדרה של ערוץ ההיסטוריה "ויקינגים" (2014–2017). בקולנוע הופיע רואץ' בסרטים "כומר" (1994), "כנפי היונה" (1997), "מהומה" (2000), "באטמן מתחיל" (2005) והסרט "נון-סטופ" (2014).

## ביוגרפיה
רואץ' נולד בעיר מנצ'סטר. הוא בנם של השחקן ויליאם רואץ' שהופיע באופרת הסבון "קורוניישן סטריט" ושל השחקנית אנה קופר. הוא התחנך בבית הספר בישופ לופה בצ'יצ'סטר, ובבית הספר רידל בקולווין ביי שבצפון ויילס. הוא למד משחק ב-Central School of Speech and Drama.

ב-1975 הופיע רואץ' בסדרה "קורוניישן סטריט" בתפקיד פיטר בארלו, הבן של קן בארלו (הדמות שגילם אביו בסדרה). רואץ' היה חבר בלהקה השייקספירית המלכותית.

בשנות התשעים של המאה העשרים פתח רואץ' בקריירה קולנועית, בעודו ממשיך להופיע בטלוויזיה ועל במת התיאטרון. ב-1994 זכה לשבחים על הופעתו בתפקיד ראשי בסרט "כומר" בבימויה של אנטוניה בירד. הוא המשיך לככב לצדה של הלנה בונהם קרטר בסרט "כנפי היונה" משנת 1997, ושיחק בתפקיד תומאס ויין, אביו של באטמן, בסרט "באטמן מתחיל" משנת 2005. בטלוויזיה גילם את מייקל קאטר, עוזר בכיר לתובע המחוזי בסדרות הטלוויזיה האמריקאיות "חוק וסדר" (2008–2010) ובסדרת הבת "חוק וסדר: מדור מיוחד".

ביוני 2010 הוכרז שרואץ' יחזור לגלם את לורנס קאנינגהם, לצדו של אביו ויליאם רואץ', בסדרה "קורוניישן סטריט". ביולי 2010 לוהק לפיילוט "The Miraculous Year" של רשת HBO.

באפריל 2011 פורסם שרואץ' לוהק לתפקיד ראשי במיני-סדרה של רשת ITV "טיטניק" ששודרה במרץ ואפריל 2012, מועד ציון שנת המאה לטביעתה של הספינה.

בפברואר 2014 החל רואץ' להופיע בעונה השנייה של סדרת הטלוויזיה הפופולרית "ויקינגים" בתפקיד אגברט מממלכת וסקס.

ב-2018 כיכב רואץ' בעונה השביעית של סדרת הטלוויזיה "הומלנד" בתפקיד דייוויד ולינגטון.

## חיים אישיים
ב-2002 התחתן רואץ' עם השחקנית רוזלינד בנט במלוורן שבווסטרשייר.

## פילמוגרפיה
### קולנוע

### טלוויזיה

## תפקידים בתיאטרון
* טום וינגפילד במחזה "ביבר הזכוכית" מאת טנסי ויליאמס. בימוי איאן הייסטינגס בתיאטרון רויאל אקסצ'יינג' במנצ'סטר (1989)
* ריצ'רד השני במחזה "ריצ'רד השני". בימוי ג'יימס מקדונלד בתיאטרון רויאל אקסצ'יינג' במנצ'סטר (1993)

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:שחקנים ילדים אנגלים
קטגוריה:אנגלים שנולדו ב-1964
פסגת לישנס

[ממוזער|מפת [רכס סנטינל (אנטארקטיקה)|רכס סנטינל  פסגת לישנס נמצאת באמצע הרביע השלישי מימין, בשורה התחתונה של רביעי המפה]]
**פסגת לִישְׁנֶס** (באנגלית: **Lishness Peak**) היא הר ברכס אוון, בקצהו הדרומי של רכס סנטינל, בהרי אלזוורת' שבאנטארקטיקה.

גובה של הפסגה 2,200 מטרים מעל פני הים.

הפסגה ממוקמת בצידו המזרחי של קרחון נימיץ, כ-2 קילומטרים דרומית מזרחית לפסגת וילסון, וכ-16 קילומטרים צפונית מערבית לפינת בואוארס.

## היסטוריה
### גילוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957.

### מקור השם

שמו של ההר ניתן לו על ידי הוועדה המייעצת לשמות אנטארקטיים, בהתבסס על שם שהופיע בגאזט האנטארקטי הרוסי.

ההר נקרא על שם אולטון ר. לישנס (Alton R. Lishness), שהיה מפעיל רדיו בטיסות הסיור במטוסי R4D שחקרו את האזור ב-28 בינואר 1958.

## קישורים חיצוניים

* פסגת לישנס באתר הסקר הגאולוגי של ארצות הברית
* פסגת לישנס באתר הגאזט האנטארקטי של ממשלת אוסטרליה
* פסגת לישנס באתר הגאזט האנטארקטי המשווה SCAR
* תצלום לוויין של אזור הפסגה
* תצלום אוויר של הפסגה
* מפת אזור הפסגה

## הערות שוליים

לישנס
לישנס
עירית קופפרברג

**עירית קוּפּפֶרברג** (נולדה ב-1944) היא חוקרת שיח – עוסקת בין היתר בחקר התקשורת בין-אישית בשיח ושיח בעת מצוקה, פרופסור מן המניין במכללת לוינסקי לחינוך, ראש מרכז שח"ק לחקר שפה, חברה ותקשורת ומרצה בתוכניות התואר השני במכללה, עורכת כתב העת השפיט "עיונים בשפה וחברה" ומשוררת.

## קורות חיים
נולדה בתל אביב לנח שפירא, כימאי ומחנך, וסוניה שפירא לבית ויינברג, עובדת סוציאלית. הוריה נמלטו לפני הולדתה מאירופה של מלחמת העולם השנייה, ועלו לארץ ישראל. סבהּ, הרב אברהם דוב כהנא שפירא, היה רבו האחרון של גטו קובנה. אחיה פרופ' עמנואל שפירא היה רופא ילדים ומדען בתחום הגנטיקה.

נישאה לאריה קופפרברג, מהנדס כימאי, בשנת 1970, ולהם שתי בנות: אורלי, מטפלת באומנות, ומיה, חוקרת ומרצה בהנדסת תעשייה וניהול; ושבעה נכדים.

קופפרברג מכהנת כפרופסור מן המניין במכללת לוינסקי בתחום חקר השיח, ועורכת כתב העת השפיט "עיונים בשפה וחברה". תחומי המחקר שלה, ספריה, פרסומיה וגליונות מיוחדים של כתבי עת שערכה מתמקדים בחקר השיח הדבור הכתוב והמקוון במקום העבודה, בעיקר שיח בעת מצוקה, מתודולוגיה במחקר איכותני ושילוב שיטות מחקר, חקר השפה הפיגורטיבית וחקר הנרטיב. בשנים האחרונות קופפרברג מתמקדת בנושא קול ושתיקה בחברה ישראלית העכשוית.

## פרסומים ומחקרים בולטים
* 
* 
* 
*עירית קופפרברג, "מודל ארבעת העולמות לניתוח שיח אינטראקטיבי", בתוך: לאה קסן ומיכל קרומר-נבו (עורכות), **ניתוח נתונים במחקר איכותני**, באר שבע: אוניברסיטת בן-גוריון בנגב, 2010, עמ' 180-155.

* Kupferberg Irit & Gilat Izhak, 2012, The Discursive Self-construction of Suicidal Help Seekers in Computer-mediated Discourse, *Communication & Medicine*, *9* (1), pp. 23-35, 2017
*Kupferberg Irit, 2013, A special issue on computer-mediated troubled talk, *Language@Internet*, *10* (2).
*Kupferberg Irit (Ed.) (accepted for publication in 2020). A special issue on voice and silence in contemporary Israeli society. *Israel Affairs,* *26* (3).
*Kupferberg Irit & Green, D. (2005). *Troubled talk: Metaphorical negotiation in problem discourse.* Berlin: Mouton de Gruyter.


## קישורים חיצוניים

* כרטיס אישי, באתר מכון מופ"ת.
* 
* 

## הערות שוליים

קטגוריה:חוקרות תקשורת המונים ישראליות
קטגוריה:חוקרי תקשורת המונים ישראלים
עירית קופפרברג
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1944
קטגוריה:ישראלים שנולדו ב-1944
אומונזאורוס

**אומונזאורוס** (שם מדעי: *Umoonasaurus*) הוא סוג של זוחל ימי מקבוצת הפלסיוזאורודים אשר חי באוסטרליה בקרטיקון התחתון לפני 115 מיליון שנה מהיום. הוא היה קצר-צוואר וקטן בהרבה מרוב הפליוזאורים. הוא נמצא כשלד כמעט שלם ב-2006 בדרום אוסטרליה. השם שלו מגיע מהמילה האבוריג'ינים "Umoona" שפירושה: "מפלצת ים", לצד הסיומת היוונית: "זאורוס" שפירושה: "לטאה".

## מאפיינים
זוחל זה הגיע לאורך 2.5 מטר בלבד והיה בעל סנפירים רחבים ובעל לסתות גדולות אך צוואר קצר. על הגולגולת שלו היו 3 בליטות קרניות. אורח חייו כנראה דמה לזה של כלבי ים מודרניים והוא ניזון בעיקר מדגים, אחריהם רדף בסנפיריו הרחבים כדי לתמרן במהירות. זוחל זה חי דרומה ממרבית הזוחלים הימיים והיה אולי בעל דם חם כדי לשרוד בימים הממוזגים.

## בתרבות
זוחל זה הופיע במשחק עולם היורה: המשחק.

## ראו גם
*לפטוקלידוס

## קישורים חיצוניים

קטגוריה:טקסונים שתוארו בידי בנג'מין פ. קיר
קטגוריה:בעלי חיים שתוארו ב-2006
קטגוריה:פלסיוזאורודים
קטגוריה:פלזיוזאורים שחיו באוקיאניה
קטגוריה:בעלי חיים שחיו בקרטיקון באוסטרליה
תחנת הכוח אלון תבור

[ממוזער|442x442 פיקסלים|מפה המציגה את [תחנת כוח|תחנת הכוח וסביבתה]]
**תחנת הכוח אלון תבור** היא תחנת כוח השוכנת באזור התעשייה אלון תבור בעמק יזרעאל, הפועלת במחזור משולב, ומייצרת חשמל באמצעות גז טבעי.

התחנה, המבוססת טורבינות גז, הוקמה על ידי חברת החשמל לישראל בתחילת שנות ה-90, ובדצמבר 2019 נרכשה על ידי קבוצת MRC כתחנת הכוח הראשונה שהופרטה במסגרת הרפורמה במשק החשמל (כפי שאושרה ביוני 2018).

## נתונים טכניים
* **כושר ייצור**: 813 מגה-ואט
* **יחידות ייצור**: שתי יחידות ייצור מסוג טורבינת גז בהספק 110 מגוואט כל אחת, ויחידה אחת במחזור משולב בהספק 363 מגוואט. באוקטובר 2025 החלה הפעלתה של יחידת ייצור נוספת בהספק של 230 מגוואט הופעלה בשנת 2025.
* **מקור אנרגיה**: גז.

תחילת עבודה של זוג טורבינות גז - 1991/1992. הם פעלו בסולר ובהמשך עבור הסבה לזג. יחידת מחזור משולב הופעלה בשנת 2004.

## הפרטת התחנה
כחלק מהרפורמה בחברת החשמל, ב-26 בנובמבר 2018 נפתח מכרז למכירת תחנת הכוח באלון תבור. בין הקבוצות שהתעניינו במכרז נמצאו OPC שבשליטת עידן עופר, שיכון ובינוי בשליטת נתי סיידוף, קרן נוי, דליה שבבעלות משקי הקיבוצים וקבוצת MRC בבעלות מבטח שמיר, רפק אנרגיה שבבעלות רפק תקשורת ותשתיות ו-Generation Capital של יוסי זינגר וארז בלשה, ו-PMEC (חברה בת והזרוע האופרטיבית של צ'יינה הארבור, ענקית התשתיות הבינלאומית). 

בתחילת יולי 2019 פורסם שקבוצת MRC זכתה במכרז, וב-3 בדצמבר 2019 בעקבות השלמת הסגירה הפיננסית עם קבוצת מממנים בהובלת בנק הפועלים, התחנה עברה לבעלות הקבוצה בתמורה ל-1.875 מיליארד ש"ח. בדיווח על עסקת המקרקעין לרשות המיסים דיווחה החברה על שווי קרקע ומבנים מחוברים של 86 מיליון שקל ובעקבות זאת התעוררה מחלוקת עם רשות המיסים.

הרכב הבעלות בתחנת הכוח: שמיר אנרגיה (33%); צ'יינה הארבור (33%); רפק תקשורת ותשתיות (16.67%), פאוורג'ן (16.67%).

## קישורים חיצוניים
* תחנת כוח MRC, באתר ג'נריישן
* עלון על התחנה באתר חברת החשמל

## הערות שוליים

אלון תבור
אלון תבור
קטגוריה:אזור התעשייה אלון תבור
קטגוריה:חברות ישראליות בשליטה סינית
ליסבת פלמה

**ליסבת פלמה** (בשוודית: **Lisbeth Palme**; 14 במרץ 1931 - 18 באוקטובר 2018) הייתה פסיכולוגית שוודית.

## ביוגרפיה
פלמה לבית פריס נולדה בסטוקהולם שוודיה. ב-1955 היא סיימה את אוניברסיטת סטוקהולם בפסיכולוגיה, היא עבדה כפסיכולוגית ילדים במועצת מחוז סטוקהולם.

מ-1987 ועד 1999 הייתה יושב ראש מועצת קרן החירום הבינלאומית של האומות המאוחדות לילדים-שוודיה ופעלה כנגד ניצול מיני של ילדים, מ-1990 ועד 1991 שימשה כיושבת ראש כלל הארגון.

היא נישאה לאולוף פלמה ב-1956, לאחר מכן הוא כיהן פעמיים כראש ממשלת שוודיה, מתוקף כך כיהנה כגברת הראשונה, ב-1986 הייתה עדה לרצח בעלה.

## קישורים חיצוניים

* 
* 
* 

קטגוריה:פסיכולוגיות
קטגוריה:פסיכולוגים
קטגוריה:בני זוג של פוליטיקאים שוודים
קטגוריה:בני זוג של מנהיגי מדינות
קטגוריה:יו"רים ונשיאי יוניסף
קטגוריה:שוודיות שנולדו ב-1931
קטגוריה:שוודים שנפטרו ב-2018
קטגוריה:נפטרות ב-2018
קטגוריה:נפטרים ב-2018
ברוטיזולאם

**ברוטיזולאם** (**Brotizolam**) היא תרופה היפנוטית ממשפחת הבנזודיאזפינים. התרופה משווקת בישראל תחת השם **בונדורמין**  מאז 1989, על ידי חברת מעבדות רפא, ובשם **ברוטיזולאם טבע** על ידי טבע תעשיות פרמצבטיות.

## פרמקולוגיה
ברוטיזולאם הוא חומר פוטנטי ביותר, ולכן הוא ניתן בדרך כלל במינונים הנמוכים מחצי מיליגרם. זמן מחצית החיים של הברוטיזולאם הוא בין 3 ל-6 שעות. הספיגה של התרופה בגוף מהירה מאוד, ולאחריה היא מפורקת בכבד לשני מטבוליטים עיקריים שאינם בעלי השפעה פרמקולוגית משמעותית בבני אדם.

## שימושים רפואיים
לברוטיזולאם השפעה היפנוטית, מרדימה, מרפת שרירים, נוגדת-פרכוס ובמידה פחותה גם נוגדת-חרדה. התרופה משמשת בעיקר לטיפול קצר-טווח (2–4 שבועות) בנדודי שינה חמורים ובהפרעות שינה נוספות, בדרך כלל במינון התחלתי של 0.25 מ"ג או פחות ליום. לתרופה השפעה קצרה יחסית שלא נמשכת בדרך כלל בבוקר שלאחר השימוש, ולכן היא נחשבת עדיפה לטיפול בנדודי שינה על פני תרופות אחרות. במקרים נדירים יותר התרופה משמשת לטיפול בתסמיני חרדה ולהרפיית שרירים והרגעה טרום-ניתוחית.

## תופעות לוואי
תופעות הלוואי העיקריות של התרופה מקורן בדיכוי מערכת העצבים המרכזית, במנגנון הדומה לפעולת האלכוהול במוח: קשירה לקולטן GABA מסוג A.

תופעות לוואי שכיחות כוללות כאב ראש, תחושות סחרור, הפרעות במערכת העיכול. 

תופעות לוואי שאינן שכיחות כוללות:

תגובות פרדוקסאליות כגון: חוסר מנוחה, אי שקט, עצבנות, זעם, תוקפנות, הגברת נדודי השינה, סיוטים, הזיות,

פסיכוזות, שינויים בדפוסי ההתנהגות הכוללים התנהגות בלתי הולמת, בלבול ותזזיתיות (דליריום), וכן דיכאון, שינויים במצב הרוח, חרדה, תלות בתרופה, הפרעות רגשיות, שינויים בחשק המיני, סדציה (טשטוש, עייפות), חוסר קואורדינציה וליקוי בתיאום תנועות הגוף (אטקסיה), הפרעות זיכרון, שיטיון (דמנציה), ליקויים מנטליים ופסיכו-מוטוריים, הפרעות בראיה (כגון ראיה כפולה), הפרעות בכבד (כולל צהבת ושינויים בערכים בבדיקות לתפקודי כבד,) יובש בפה, תגובות עוריות, חולשת שרירים, תופעות גמילה וחזרה או החמרה של בעיות השינה לאחר הפסקת התרופה, נמנום (במשך היום), עצבנות, עליה בסיכון לתאונות ונפילות. תופעות לוואי נדירות כוללות בלבול, חוסר מנוחה, ירידה בערנות ובדריכות. 

## התמכרות ופיתוח תלות
בדומה לשאר התרופות ממשפחת הבנזודיאזפינים, שימוש לא-נכון, ארוך-טווח או בלתי-מבוקר בברוטיזולאם עלול להוביל לפיתוח סבילות ולהתמכרות לחומר. מסיבה זו לא מומלץ להשתמש בברוטיזולאם כטיפול ארוך-טווח והוא ניתן בדרך כלל כטיפול קצר טווח ותחת פיקוח רפואי. אם התרופה תינתן לטיפול ארוך טווח יהיה זה בדרך כלל במינון מינימלי בלבד או לצד תרופה אחרת לזמנים קצובים. התרופה יכולה לגרום לתלות יותר מבנזודיאזפינים אחרים.

## קישורים חיצוניים

## הערות שוליים

קטגוריה:בנזודיאזפינים
קטגוריה:תרופות לפי א'-ב'
פונטיאק גראנד וילה

**פונטיאק גראנד וילה** (באנגלית: **Pontiac Grand Ville**) היא מכונית סלון אשר יוצרה על ידי חטיבת הרכב **[[פונטיאק]]**, מבית ג'נרל מוטורס, בין השנים 1971–1975.

דגמי "פונטיאק גראנד וילה" צולמו לסרטים רבים ביניהם הסרטים: האחים בלוז, תרגיל לשוטרים מתחילים 3 ובמספר סדרות טלוויזיה.

## תצורות
* 4 דלתות - הרדטופ.
* 2 דלתות - הרדטופ (יוצרו 230,000 יחידות).
* 2 דלתות - קבריולה (יוצרו 15,963 יחידות).

## תמונות

קובץ:'75 Pontiac Grand Ville Convertible (Cruisin' At The Boardwalk '10).jpg | "פונטיאק גראנד וילה", שנת 1975
קובץ:72pont.jpg | "פונטיאק גראנד וילה", שנת 1972 - קופה
קובץ:Grand Ville 72 2.JPG | "פונטיאק גראנד וילה", שנת 1972
קובץ:73 Pontiac Grand Ville (9059663752).jpg | "פונטיאק גראנד וילה", שנת 1973
קובץ:73 Pontiac Grand Ville (9059675922).jpg | "פונטיאק גראנד וילה", שנת 1973
קובץ:'75 Pontiac Grand Ville interior.jpg | "פונטיאק גראנד וילה", קבריולה, שנת 1975 - מבט לתא הנהג
קובץ:'75 Pontiac Grand Ville Convertible (Déjeuner sur l'herbe VAQ Mont-Royal 2018).jpg | "פונטיאק גראנד וילה", שנת 1975
קובץ:'75 Pontiac Grand Ville Convertible (Auto classique Les Cèdres '14) & Acura RL Plus Honda Civic Coupe.jpg | "פונטיאק גראנד וילה", שנת 1975



## ראו גם
* פונטיאק
* ג'נרל מוטורס
* פונטיאק לה מאנס
* פונטיאק בונוויל
## לקריאה נוספת
* Encyclopedia of American Cars, Publications International, 2002, 

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1971
קטגוריה:מכוניות אמריקאיות
גראנד וילה
ישראל פוגל

**ישראל פוגל** (נולד בשנת 1949) הוא כדורגלן עבר ישראלי ששיחק בעמדת החלוץ. במרבית הקריירה שלו שיחק בקבוצת הפועל כפר סבא, עמה זכה באליפות אחת ובשני גביעים, ולזכותו שש הופעות במדי נבחרת ישראל.

## קריירה
פוגל החל לשחק כדורגל בקבוצת הילדים של הפועל פתח תקווה, ובהמשך עבר לקבוצת הנערים של הפועל כפר סבא, בה שיחק כחלוץ. פציעת שוער הקבוצה הובילה את המאמן שלמה טננבאום להסב את פוגל לתפקיד זה, ובחמשת המשחקים האחרונים של העונה, בהם עמד בין הקורות, שמר על רשת נקייה. בעקבות זאת זומן כשוער לנבחרת הנוער. בעונת 1966/1968 ערך את הופעת הבכורה בקבוצה הבוגרת, ועלה עמה לליגה הבכירה.

בשנת 1970 היה אמור לעבור לקבוצת מכבי תל אביב, אך הפועל כפר סבא סבלה ממכת פציעות, ולכן נשאר בקבוצה ועבר לשחק כחלוץ. במשחק הראשון מול בית"ר תל אביב הבקיע צמד שערים. במחצית הראשונה של המחזור העשירי של עונת 1970/1971 הבקיע שלושער לרשתה של קבוצת הפועל תל אביב, ולקראת סוף המשחק החליף את השוער יאיר נוסובסקי שנפצע. בינואר 1973 הבקיע שלישייה נוספת במסגרת משחק הגביע נגד הפועל טירת כרמל, על אף שנפגע בתחילת המשחק בהיתקלות עם שוער היריבה. לאחר המשחק נלקח לבית חולים ואושפז, לאחר שהתברר כי הוא סובל מקרע בכליה.

בעונת 1974/1975 היה פוגל שותף לזכייתה הראשונה של הפועל כפר סבא בגביע המדינה, ובעונה שלאחר מכן זומן לראשונה לנבחרת ישראל וערך את הופעת הבכורה שלו במשחק ידידות מול . בסיום עונת 1976/1977 ירד עם הקבוצה לליגה הארצית, והיה שותף לחזרתה לליגה הבכירה עונה לאחר מכן. בעונת 1979/1980 הבקיע שלושער במסגרת רבע גמר גביע המדינה, בניצחון 5–2 על מכבי פתח תקווה. במשחק הגמר כבש צמד בניצחון 4–1 על מכבי רמת עמידר והניף את הגביע כקפטן הקבוצה. בעונת 1981/1982 היה שותף לזכייתה של הקבוצה באליפות בפעם היחידה בתולדותיה. בעונה לאחר מכן ירד עם הקבוצה לליגה הארצית, ושב עמה לליגה הבכירה כעבור עונה אחת.

בסיום עונת 1984/1985 עזב פוגל את הפועל כפר סבא, והצטרף לקבוצת בית"ר נתניה מהליגה הארצית. בעונתו הראשונה בקבוצה הבקיע 17 שערים, סיים כמלך השערים של הליגה, וסייע להעפלתה לליגה הבכירה. במחזור ה-11 של עונת 1986/1987 ערך את הופעתו האחרונה בליגה הבכירה, ולאחר מכן פרש ממשחק פעיל.

## תארים
;הפועל כפר סבא
* אליפות: 1981/1982
* גביע המדינה: 1975, 1980

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל כפר סבא
קטגוריה:כדורגלני בית"ר נתניה
קטגוריה:ישראלים שנולדו ב-1949
יום היצירתיות והחדשנות העולמי

ממוזער|יום היצירתיות והחדשנות- 21 באפריל
**יום היצירתיות והחדשנות העולמי** (באנגלית: World Creativity and Innovation Day) מצוין מדי שנה ב-21 באפריל. היום מצוין שישה ימים לאחר יום הולדתו של לאונרדו דה וינצ'י, ויום לפני יום כדור הארץ. תאריך זה נקבע כדי לעודד חשיבה יצירתית רב תחומית, ולעזור לנו להשיג את העתיד שאנו רוצים. מטרת היום היא להעלאת המודעות לתפקידם החשוב של היצירתיות והחדשנות בפתרון בעיות.

## רקע
יום היצירתיות והחדשנות נקבע בהחלטה A/RES/71/284 משנת 2017, שבה העצרת הכללית קראה להצהרה והכרה ב-21 באפריל כיום היצירתיות והחדשנות העולמי. היום נקבע כדי להעלות את המודעות לתפקידם של יצירתיות וחדשנות בפתרון בעיות וביישום יעדים. בהחלטה תמכו יותר מ-80 מדינות.

## ציון היום
בשנת 2002, השנה שבה היום צוין לראשונה בלמעלה מ-50 מדינות ברחבי העולם. בשנת 2006, ביום היצירתיות והחדשנות צוינה שבוע היצירתיות והחדשנות. יומו הראשון של שבוע היצירתיות והחדשנות נקבע ב-15 באפריל, שהוא גם יום הולדתו של לאונרדו דה וינצ'י, סמל של יצירתיות בינתחומית באמנות ובמדעים. ביום היצירתיות והחדשנות קוראים לאנשים לפעול בשותפות עולמית, ולקדם סביבות יצירה, תהליכים ומוצרים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:אירועים בחודש אפריל
קטגוריה:ימי מודעות
יום השפה הסינית

יום השפה הסינית (באנגלית: UN Chinese Language Day בסינית:聯合國中文日) הוא יום הוקרה בין-לאומי לשפה הסינית, אחת משש השפות הרשמיות של האו"ם, אשר מצוין בתאריך 20 באפריל ונחגג מדי שנה.
ממוזער|סימנים סיניים (נכתבו על ידי Cai Xiang)

## בחירת התאריך
יום השפה הסינית נחגג לראשונה ב-12 בנובמבר בשנת 2010. בשנת 2011 שונה התאריך ל-20 באפריל, ומאז מצוין בתאריך זה.

התאריך 20 באפריל נבחר בעקבות אגדה המספרת שכאשר המציאו את הקאנג'י (סימנים סיניים המושמשים בכתיבה בשפה היפנית) ירד גשם של דוחן והאלים והרוחות בכו. כיוון שבסביבות תאריך זה מתחילה תקופת הגוּ יוּ (באנגלית: Guyu, בסינית: 谷雨), אשר פירושה המילולי הוא "גשם של דוחן".

הגוּ יוּ היא אחת מ-24 התקופות אליהן מחולק לוח השנה הסיני, והן נקראות "מועדי חמה" או "תקופות חמה". הגוּ יוּ היא התקופה האחרונה אשר נכללת בעונת האביב הסינית, והיא מסמלת את תחילת הגשמים המביאים ברכה לאדמה ולאדם. בתקופה זו עולות הטמפרטורות והלחות גבוהה.

## פעילויות לציון היום
במשרדי האו"ם בניו יורק נערכים דיונים, טקסים והרצאות אודות השפה הסינית, ביום זה נערכות סדנאות קליגרפיה וכיתות אמן בהשתתפות סופרים ומשוררים סיניים.

## ראו גם
* יום שפת האם הבינלאומי
* היום הבינלאומי לשפה הערבית באו"ם

## קישורים חיצוניים
* 
* UN English Language Day
* UN French Language Day
* UN Russian Language Day
* UN Spanish Language Day

## הערות שוליים

קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש אפריל
יום הטלוויזיה העולמי

טקסט=טלוויזיה עתיקה|ממוזער|טלוויזיה עתיקה
**יום הטלוויזיה העולמי** (באנגלית: **World Television Day**) הוא מועד בינלאומי שהוכרז על ידי האו"ם, ומצוין מדי שנה ב-21 בנובמבר. זאת, מתוך הכרה בהשפעה של הטלוויזיה על העולם, בכך שהיא מביאה את תשומת הלב של הציבור הרחב לאירועים המתרחשים בעת המודרנית.

## בחירת המועד
בין ה-21 ל-22 בנובמבר 1996 התקיים פורום הטלוויזיה העולמי הראשון, שכינס אנשי וארגוני תקשורת בכירים בחסות ארגון האומות המאוחדות. בפורום דנו בהשפעה ההולכת וגוברת של הטלוויזיה על העולם כיום ושקלו להגביר את שיתוף הפעולה ביניהם.

בדצמבר של אותה שנה החליטה העצרת הכללית של האומות המאוחדות להכריז על ה-21 בנובמבר כיום הטלוויזיה העולמי.

## סיבת ציון היום
יום הטלוויזיה העולמי מצוין על ידי האו"ם כדי להכיר בהשפעות שיש לטלוויזיה על העולם המודרני, ועל השינוי החברתי שהיא מובילה. בנוסף, ביום הטלוויזיה העולמי מעלים את המודעות של הציבור אודות תהליכים המתרחשים כיום, ואודות השקיפות שהטלוויזיה מאפשרת. יום הטלוויזיה העולמי אינו חגיגה של הכלי, הטלוויזיה, אלא של המסר שהיא מעבירה. הטלוויזיה מקנה לצופים מידע על החיים ועל העולם המודרני - מידע שהם לא היו מקבלים ממקור אחר. הטלוויזיה היא סמל לתקשורת פתוחה ושקופה.

## ציון יום הטלוויזיה העולמי
ביום הטלוויזיה העולמי, אנשים מרבים לצפות בטלוויזיה בסדרות וסרטים שעיצבו את חייהם ואת הטלוויזיה, וברגעים ששינו את חייהם: אירועים משמעותיים שצולמו ושודרו לכלל העולם וסיפקו לצופים תחושה של שינוי והתחדשות בעולם המודרני.

בנוסף, חברות טלוויזיה וערוצים שונים מציעים הנחות ומשדרים פרקים מיוחדים לכבוד יום הטלוויזיה העולמי.

## ראו גם
*יום הרדיו העולמי
*טלוויזיה

## קישורים חיצוניים
* 
* Days Of The Year

## הערות שוליים

קטגוריה:אירועים בחודש נובמבר
קטגוריה:טלוויזיה
קטגוריה:ימי מודעות
קטגוריה:מועדי האומות המאוחדות
דודג' סדרה 100 קומנדו

**דודג' סדרה 100 קומנדו** (באנגלית: **Dodge 100 "Commando"**) היא סדרת משאיות מתוצרת "Chrysler Europe"  ("דודג' אנגליה"), חברת בת של דודג', השייכת לקונצרן הרכב האמריקאי **[[קרייזלר]]**, אשר יוצרו בבריטניה בין השנים 1970–1984.

אב הטיפוס הראשון מהסדרה, יוצר בשנת 1968.

בדגמי "דודג' סדרה 100 קומנדו" הורכבו מנועים מתוצרת "מנועי פרקינס".

## סדרות
* דודג' 4.256" (מנוע דיזל 4 צילינדרים)
* דודג' 6.354" (מנוע דיזל 6 צילינדרים)
* דודג' T 6.354" (מנוע דיזל 6 צילינדרים, מגדש טורבו).
## מאפיינים
* הנעה 4x2.
* יוצרו 8 בסיסי גלגלים שונים: עד משקל 9,856 ק"ג - 3 סוגי בסיסי גלגלים, ממשקל 11,380-14,731 ק"ג - 4 בסיסי גלגלים, למשקל 18,289 ק"ג - בסיס גלגלים ארוך יותר.
* יוצרו מגוון רחב של דגמים אשר כללו כבאיות ומכליות.

## גלריה

קובץ:Dodge 100 UK fire engine.jpg | "דודג' סדרה 100 קומנדו", מנוע 5.8 ליטר - כבאית
קובץ:1980 Dodge G1311 Water Tanker (10704465326).jpg | "דודג' סדרה 100 קומנדו", שנת 1980 - מכלית
קובץ:1980 Dodge 100 tipper.jpg| "דודג' סדרה 100 קומנדו", שנת 1980
קובץ:Dodge.100.jpg | "דודג' סדרה 100 קומנדו"
קובץ:DODGE TRUCK TRACTOR UNIT.JPG | "דודג' סדרה 100 קומנדו"


## ראו גם
* דודג'
* קרייזלר
* דודג' סדרה 50

## קישורים חיצוניים

## הערות שוליים

קטגוריה:משאיות
קטגוריה:כבאיות
קטגוריה:משאית מכלית
קטגוריה:כלי רכב שהושקו ב-1970
100
קטגוריה:כלי רכב בריטיים
יום הארי פוטר הבין-לאומי

ממוזער|סמל בית ספר הוגוורטס
[250px|ממוזער|[מרצ'נדייזינג|מרצ'נדייז של הארי פוטר המיועד למעריצים, קשיות שתייה של: דראקו מאלפוי, רון ויזלי, הארי פוטר והרמיוני גריינג'ר]]
**יום הארי פוטר הבין-לאומי** הוא יום המצוין מדי שנה ב-2 במאי לזכר הקרב על הוגוורטס. סדרת ספרי "הארי פוטר", היא סדרת ספרי פנטזיה אפית, מאת ג'יי קיי רולינג. הסדרה מכילה שבעה ספרים, הראשון מביניהם ("הארי פוטר ואבן החכמים") פורסם בשנת 1997, ואחרון ("הארי פוטר ואוצרות המוות") פורסם בשנת 2007. הסדרה גרפה הצלחה רבה ברחבי העולם, ומכרה במצטבר כ-500 מיליון עותקים.

## תאריך
התאריך 2 במאי נבחר מכיוון שביום זה הסתיים הקרב על הוגוורטס, שבו נספו דמויות רבות, ביניהן סוורוס סנייפ, פרד ויזלי, נימפדורה טונקס, רמוס לופין, קולין קריווי, ובסרטים אף לבנדר בראון. ומהצד ה"אפל": וולדמורט, בלטריקס לסטריינג', וינסנט קראב ונגיני. ביום הזה הובס לורד וולדמורט, שנחשב למכשף הרשע והגדול בכל הזמנים. התאריך מוזכר בספר השביעי, הארי פוטר ואוצרות המוות, שבו נערך הקרב. היום נחגג בשל הניצחון בקרב, אך נחשב גם ליום אבל וזיכרון לדמויות שנספו במלחמה.

## פעילות לציון היום
היום מצוין בקרב מעריצי סדרת הספרים בכל רחבי העולם, בעיקר ברשתות החברתיות. ב-2015, ג'יי קיי רולינג, כותבת הספרים, החלה מנהג שבו היא מפרסמת ברשת החברתית "טוויטר" התנצלות על מות אחת הדמויות שנספו בקרב, התנצלה על כך ש"הרגה" את פרד ויזלי (בן למשפחת ויזלי, משפחת קוסמים), והדגישה שהיא מבינה ומצדיקה את כעס קהל הקוראים.

## קישורים חיצוניים
* Pottermore
* Pottermore - The Battle of Hogwarts

## הערות שוליים

קטגוריה:הארי פוטר
קטגוריה:אירועים בחודש מאי
יום האוקיינוסים העולמי

**יום האוקיינוסים העולמי** הוא מועד בין-לאומי החל ב-8 ביוני כל שנה, ומתקיים כדי לתת הזדמנות לאנשים לכבד את האוקיינוסים, ולהזכיר לאנשים שחשוב לשמור עליהם, מכיוון שהם מהווים מרכיב חשוב ביותר בקיום חיים על כדור הארץ ומספקים לנו משאבים כגון: גלישה, חופים, נוף ושמורות גידול לבעלי חיים בסכנת הכחדה.

נושא יום האוקיינוסים העולמי בשנת 2024 הוא קריאה לפעולה למען האוקיינוסים והאקלים.

## היסטוריה
יום האוקיינוסים העולמי הוכרז בשנת 1992. מאז 2002 עבדו יזמי היום בשיתוף עם כמאות ארגונים ורשתות כדי לעזור לגבש וללכד את העולם סביב ה-8 ביוני עבור האוקיינוסים. במהלך עשרים השנים הרשת העולמית גדלה לכ-2,000 ארגונים וכיום ביום האוקיינוסים מתקיימים אירועי ענק, בהם אנשים מנקים את החופים.
בשנת 2021, הוכרז ביום זה האוקיינוס הדרומי כאוקיינוס החמישי, על ידי ארגון נשיונל ג'יאוגרפיק.

## קישורים חיצוניים

* יום האוקיינוסים הבין לאומי 2022
* 

## הערות שוליים

קטגוריה:ימי מודעות
קטגוריה:אירועים בחודש יוני
קטגוריה:אוקיינוסים
יום הצדק החברתי הבין-לאומי

**יום הצדק החברתי הבין־לאומי** (באנגלית: **World Day of Social Justice**) הוא מועד בין־לאומי שהוכר על ידי האו"ם. הוא נחגג מדי שנה ב-20 בפברואר, ומטרתו היא קידום המודעות לצדק חברתי ולשוויון חברתי.

## רקע
המקור של המושג "צדק חברתי" מגיע מאמצע המאה ה-19, ומשמעותו היא חלוקה צודקת של משאבים חברתיים וכלכליים על ידי מוסדות השלטון לאזרחים. הרעיון הוא שהזכויות החברתיות כגון תעסוקה, שירותי חינוך, טיפול רפואי, דיור, קניין, ומצד אחר החובות, כגון שירות צבאי, מִסים וכיוצא בזה, תנאי יסוד ובסיס לחיים בין אנשים ועליהם להיות מחולקים שווה בשווה.

מועד זה הוכר על ידי האומות המאוחדות בשנת 2007; הוא נוסד על מנת להעלות את המודעות לצדק חברתי בעולם, מתוך תפיסה שצדק חברתי הוא אחד מעקרונות היסוד לקיום חברה צודקת, שלום, שגשוג וקיום משותף של אומות. הוא הוכרז מתוך הנחה שכדי לקדם חברה צודקת, יש להעלות את עקרונות הצדק החברתי לסדר היום ולקדם שוויון בין המינים. ארגון האומות המאוחדות הגדיר את הרדיפה אחר צדק חברתי כמשימה מרכזית עולמית ותכליתה קידום ושמירה על הכבוד האנושי. ההכרזה על יום הצדק החברתי הבין־לאומי מתמקדת בהבטחת הכנסה הוגנת לכל העובדים, הגנה סוציאלית, דיאלוג חברתי, עקרונות יסוד וזכויות בעבודה.

## קישורים חיצוניים
* יום הצדק החברתי הבינלאומי, באתר האו"ם (באנגלית)
* יום הצדק החברתי הבינלאומי, בפורטל עובדי ההוראה
* יום הצדק החברתי הבינלאומי, באתר בין הצלצולים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:אירועים בחודש פברואר
קטגוריה:ימי מודעות
יום המודעות למחלת הצליאק

**יום המודעות הבינלאומי ל[[צליאק]]** הוא מועד החל בתאריך ה-13 בספטמבר. היום עוסק בהעלאת המודעות למחלת הצליאק ולקשיים בהם נתקלים הסובלים ממנה. היום הוכרז בשנת 2007 על ידי הסנאט של ארצות הברית.

## רקע
בשנת 2007, החליט הסנאט של ארצות הברית על הגדרת ה-13 בספטמבר 2007 כ"יום המודעות למחלת הצליאק". התאריך הנבחר הוא יום הולדתו של סמואל ג'י, רופא ילדים שהיה הראשון שפרסם תיאור קליני של מחלת הצליאק. בין הנימוקים להחלטה על ציון יום זה היו העובדה שהמחלה טרם אובחנה אצל רוב האנשים עם צליאק, אף על פי שעיכוב באבחון עלול להוביל לבעיות רבות עבור החולים בה. מאז, מאשרר הסנאט את ההחלטה בכל שנה.

## ציון היום
היום מצוין בארצות הברית על ידי הקרן הלאומית למודעות לצליאק (NFCA) אשר בכל שנה מודיעה על הזוכה ב"הגרלה ללא גלוטן" שזוכה במסע קניות גדול ללא גלוטן. הקרן הלאומית גם מקיימת גיוס כספים מיוחד לכבוד היום, ומקיימת סעודה ענקית ללא גלוטן לכל מי שרוצה בכך.

## ראו גם
* מחלת הצליאק

## קישורים חיצוניים
* יום המודעות למחלת הצליאק הבינלאומי, באתר המידע הממשלתי
* Celiac Awareness Day
*Samuel Gee

## הערות שוליים

קטגוריה:ימי מודעות לבריאות
קטגוריה:אירועים בחודש ספטמבר
מרים פרסלר

[ממוזער|מרים פרסלר עם [עמוס עוז ביריד הספרים של לייפציג, 2015]]
**מרים פּרֶסלֶר** (בגרמנית: **Mirjam Pressler**; 18 ביוני 1940 – 16 בינואר 2019) הייתה סופרת ומתרגמת גרמנייה ממוצא יהודי. היא כתבה מעל 30 ספרי ילדים ונוער ותרגמה מעל 300 ספרים לגרמנית מעברית, אנגלית, הולנדית ואפריקנס. בין היתר תרגמה את יומנה של אנה פרנק וכן סופרים ישראלים רבים כמו עמוס עוז, יורם קניוק, אהרן אפלפלד, ליזי דורון, בתיה גור, אורלי קסטל-בלום, סייד קשוע, סמי מיכאל, אורי אורלב, ועוד.

היא עלתה לישראל בתום לימודיה האקדמיים וחייתה בארץ מספר שנים לפני שובה לגרמניה, שם הפכה לאחת הסופרות החשובות ביותר לנוער וזכתה בפרסים רבים בתחום. מספריה שתורגמו לעברית: "כשהמזל בא צריך להזמין אותו לשבת", "מלכה מאי" ו"הגולם, האח השקט".

## ספריה שתורגמו לעברית

* **כשהמזל בא, צריך להזמין אותו לשבת**, עם עובד, 1998. 
* **מלכה מאי**, תרגום: יונתן ניראד, עם עובד, 2003 
* **הגולם, האח השקט**, תרגום: יונתן ניראד, עם עובד, 2017 

## קישורים חיצוניים

* 

* 
* 
* מרים פרסלר באתר האגודה הבינלאומית לספרות ילדים (IBBY)
* 
* 
* 

* Mirjam Pressler ist gestorben, *[[Frankfurter Allgemeine Zeitung]]*, 16 בינואר 2019


קטגוריה:סופרי ילדים ונוער
קטגוריה:סופרי ילדים ונוער גרמנים
קטגוריה:מתרגמות יהודיות
קטגוריה:סופרים גרמנים
קטגוריה:יהודיות גרמניות
קטגוריה:סופרים יהודים
קטגוריה:סופרי ילדים ונוער יהודים
קטגוריה:מתרגמים מעברית לגרמנית
קטגוריה:מתרגמים יהודים גרמנים
קטגוריה:מתרגמות מאנגלית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמניות שנולדו ב-1940
קטגוריה:גרמנים שנולדו ב-1940
קטגוריה:גרמנים שנפטרו ב-2019
היום העולמי למען חיות הבר

[ממוזער|ציון היום העולמי למען חיות הבר ב[מצרים.]]
**היום העולמי למען חיות הבר** (באנגלית: **World Wildlife Day**) מצוין כל שנה ב-3 במרץ ונועד להעלות את המודעות לחיות וצמחי הבר ולעודד את שימורם. חיות בר הן בעלי חיים הנמצאים בטבע, שלא עברו תהליך ביות ואינם מטופלים על ידי האדם.

## היסטוריה
התאריך נקבע בעצרת הכללית של האומות המאוחדות ב-20 בדצמבר 2013, כיוון שזהו תאריך החתימה על אמנת וושינגטון (חיות מוגנות). כל שנה, נבחר ליום זה נושא הקשור במהותו.

היום מצוין במגוון מקומות שונים במדינות רבות, ביניהן סין, הודו, הולנד, גרמניה, ספרד ועוד. היום מצוין ונחגג בדרכים רבות: קיום פעילויות מיוחדות בגני חיות וספאריים, עידוד קריאה על הנושא והפצתו ברשתות החברתיות, דיון על הנושא ועוד.

## הנושאים של יום חיי הבר לפי שנים
* **2015**: הגיע הזמן להיות רציניים לגבי פשע בחיי בר
* **2016**: עתיד חיות וצמחי הבר בידיים שלנו (עם תת-נושא: עתיד הפילים בידיים שלנו)
* **2017**: הקשיבו לקולות הצעירים
* **2018**: חתולי בר: טורפים תחת איום
* **2019:** חיים מתחת למים: עבור האנשים וכדור הארץ

## ציון היום בישראל ובעולם
### ציון היום בישראל
בישראל היום מצוין ברמת הנדיב, במגוון פעילויות כגון צילום דרך מיקרוסקופ, איתור וזיהוי של עקבות בפארק, למידה על ההיסטוריה של חיות הבר דרך הגולגולות שלהן ועוד.
איטליה

באיטליה, הארגון Bioparco di Roma מעביר סדנאות ומשחקים מיוחדים הנוגעים לנושא, והארגון Parco Faunistico Valcorba ארגן ב-2018 אירוע בנושא מדע ושימור של חתולי בר. בנוסף, עוד ארגונים באיטליה פועלים לקידום יום זה.

### ציון היום בארצות הברית
ב-2018 בניו יורק, גן החיות Utica Zoo הזמין את התושבים לבקר, לראות וללמוד עוד על חתולי בר. בלאס וגאס, גן החיות Siegfried & Roy’s Secret Garden and Dolphin Habitat מזמין את התושבים להשתתף בפעילויות חינוכיות, לצפות בדולפינים וללמוד עליהם ולמה הם בסכנת הכחדה. בלוס אנג'לס גן החיות Big Bear Alpine Zoo הזמין לדיונים, מצגות ותחנות שימור בנושא חתולי בר תחת איום.

## ראו גם
* חיית בר
* מינים בסכנת הכחדה

## קישורים חיצוניים

* 

* World Wildlife Day
* יום חיי הבר הבינלאומי ברמת הנדיב

## הערות שוליים

קטגוריה:מועדי האומות המאוחדות
קטגוריה:ימי מודעות
קטגוריה:בעלי חיים בתרבות
קטגוריה:אירועים בחודש מרץ
ללום

**ללום** הוא שם משפחה הנפוץ ביהדות צפון אפריקה.

קטגוריה:שמות משפחה ביהדות צפון אפריקה
לה צ'וררה (קולומביה)

**לה צ'וררה** (בספרדית: **La Chorrera**) היא עיירה בקולומביה שנמצאת במחוז אמסונאס.

העיר נמצאת כ-367 ק"מ מהגבול של קולומביה עם ברזיל וכ-63 ק"מ מהגבול של קולומביה עם פרו. העיר נמצאת על גדות הנהר איגארה פראה .

הענף הכלכלי העיקרי בלה צ'וררה הוא חקלאות וצריכת מזון: ציד, דיג, בננות ויוקה.

## קישורים חיצוניים

## הערות שוליים

קטגוריה:קולומביה: יישובים
יום הסרטן הבין-לאומי

**יום המודעות לסרטן הבין־לאומי** (באנגלית: **World Cancer Day**) הוא מועד בין־לאומי המצוין בכל שנה ב-4 בפברואר, בעקבות יוזמה של האיגוד הבין-לאומי למלחמה בסרטן. מטרתו לאחד את העולם סביב העלאת המודעות למחלת הסרטן, עידוד הזיהוי והמניעה של המחלה והמלחמה בסרטן.

## היסטוריה
יום המודעות לסרטן הבין־לאומי מצוין בתאריך 4 בפברואר. בתאריך זה בשנת 2000, לכבוד האלף החדש, החליטו בפריז לקדם את המלחמה, המחקר והעלאת המודעות בסרטן. על מסמך ההחלטה חתמו המזכיר הכללי של אונסק"ו קוהישירו מאטסואורה ונשיא צרפת ז'אק שיראק.

יום המודעות לסרטן הבין־לאומי הוכרז על ידי האיגוד הבין־לאומי לסרטן (Union for International Cancer Control) ומטרתו המקורית והעיקרית היא להוריד באופן משמעותי את החולי במחלת הסרטן.

## קמפיין
הקמפיין של יום הסרטן מעודד את כולם, כיחידים וכקהילה לעשות כל שביכולתם למען המלחמה בסרטן. ב-2018, כ־1000 פעילויות התרחשו ב-139 מדינות, היום זכה לכחצי מיליון אזכורים ברשתות החברתיות, יותר מ-100,000 פוסטים וקבצים הורדו ושותפו בכ-54 שפות ובכך עזרו להעלות את המודעות למחלת הסרטן.

## ראו גם
* האגודה למלחמה בסרטן
* עמותת חיים - למען ילדים חולי סרטן בישראל

## קישורים חיצוניים

*  
* 

## הערות שוליים

קטגוריה:סרטן
קטגוריה:ימי מודעות לבריאות
קטגוריה:אירועים בחודש פברואר
יום לציון אסון צ'רנוביל

**יום הזיכרון ל[[אסון צ'רנוביל]]** הוכרז על ידי האו"ם מצוין ב-26 באפריל, היום בו הוא התרחש. ביום זה מציינים את האסון הגרעיני המפורסם שקרה בעיירת פריפיאט (אוקראינית: При́п'ять) סמוך לעיר צ'רנוביל (Чорно́биль) האוקראינית בזמן היותה חלק באיחוד הסובייטי. החלטת האו"ם על ציון יום זה התקבלה ב-8 בדצמבר 2016.

## האסון
אסון צ'רנוביל הוא אחת התאונות הגרעיניות החמורות ביותר בהיסטוריה, שבה בבלוק הרביעי של הכור הגרעיני בפריפיאט התבצע ניסוי, שמטרתו הייתה לבדוק את מצב הכור במקרה של ניתוק מאספקת החשמל. מפעילי הכור הפעילו את סוללות הגיבוי ובגלל תכנון שגוי ואי הבנה של המצב על ידיהם, הטמפרטורה בכור עלתה באופן פתאומי והכור יצר כמות אנרגיה פי 10 מהמצב הרגיל שלו, כתוצאה מכך הותכו מוטות הדלק הגרעיני ולחץ הקיטור הרב גרם לפיצוץ ששבר את כיפת הכור ואת גג המבנה. בגלל הפיצוץ ליבת הכור נחשפה אל האוויר, מה שגרם לשריפה. השריפה פיזרה את החומרים הרדיואקטיביים מהכור אל הסביבה (עקב חוסר תקציב לא נבנתה שכבת ביטחון בין הכור לגג המבנה קודם לכן).

באירוע זה לא התרחש פיצוץ גרעיני, אך על פי הערכות הנשורת הרדיואקטיבית הייתה גדולה פי 300 מפצצה גרעינית רגילה (עוצמה של 13–16 קילוטון TNT), הנשורת התפזרה עם הרוח לאזורים אחרים, בעיקר אוקראינה, רוסיה ובלארוס. בסך הכל זוהם באופן חמור אזור של שבו גרו כ-200,000 תושבים שחויבו להתפנות.

## לאחר האסון
השלטון הסובייטי ניסה להסתיר את האסון, ואפילו הוציא את התושבים בעיירות הנגועות למצעד חג הפועלים (1 במאי). האסון נודע לעולם הרחב רק לאחר שרוח נשאה חומר רדיואקטיבי מאוקראינה לשווייץ, שם שמו לב לכך.

3 ימים לאחר האסון פורסמה כתבה בעיתון "איזווסטיה", שבה היה כתוב: "תאונה אירעה בתחנת הכוח צ'רנוביל ואחד הכורים הגרעיניים ניזוק. צעדים ננקטים על מנת למזער את השלכות התאונה. אלו שנפגעו ממנה מקבלים עזרה. ועדה ממשלתית הוקמה".

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש אפריל
קטגוריה:אסון צ'רנוביל
יום הבריאות הבין-לאומי

**יום הבריאות הבין-לאומי** הוא מועד בין-לאומי שמצוין מדי שנה ב-7 באפריל, לאחר שהוכר על ידי האו"ם וארגון הבריאות העולמי.
ממוזער|הדגל הרשמי של ארגון הבריאות העולמי
## היסטוריה
בשנת 1950 יזם ארגון הבריאות העולמי את יום הבריאות העולמי במהלך האספה הכללית. התאריך 7 באפריל נבחר כדי לציין את הקמת ארגון הבריאות העולמי. מאותו היום בכל שנה מקדישים יום זה לפעילויות בנושא העלאת המודעות לבריאות.

כל שנה פעולות שונות לדוגמה:
* בשנת 2018 הוציאו בולים להנצחת יום הבריאות העולמי ואת יום השנה השבעים לארגון הבריאות העולמי
* בשנת 2017 ארגון הבריאות הלאומי פרסם נתונים על התופעה של דיכאון בגילאים צעירים ובכך העלה את המודעות לנושא.. כמו כן הוא סייע בהקמת מקומות שניתן לפנות אליהם אם מרגישים צורך.

יום הבריאות העולמי נחגג בכינוס אירועים אזוריים, מקומיים ובין-לאומיים שקשורים לנושא הנבחר.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ימי מודעות לבריאות
קטגוריה:אירועים בחודש אפריל
קטגוריה:ארגון הבריאות העולמי
קטגוריה:מועדי האומות המאוחדות
יום הכלב הבין-לאומי

[350px|ממוזער|כלב מסוג [האסקי סיבירי בעת השקיעה בחוף בת ים]]
**יום הכלב הבין-לאומי** (באנגלית: **International Dog Day**) הוא יום חג לא רשמי הנחגג ב-26 באוגוסט לכבוד כל הכלבים למיניהם. מטרת היום היא להכיר בקשיים הרבים שעוברים כלבי רחוב וכלבי עמותות. כלבים תורמים לבני האדם בתחומים רבים כמו הבריאות שלנו (כלבים יכולים לגלות גידול סרטני, לחזות התקפי אפילפסיה ועוד), לביטחון שלנו (חילוץ והצלה, חשיפת פצצות וסמים) ועוד.

## היסטוריה
היום נוסד בשנת 2004 על ידי קולין פייג', מייסדת יום הגורים הלאומי של ארצות הברית, ויום החתולים הלאומי ועוד ימי פילנתרופיה רבים שמעודדים מודעות למצוקתם של בעלי החיים ומעודדים אימוץ.

התאריך 26 באוגוסט הוא היום בו אימצה משפחתה של קולין את הכלב הראשון שלה ולכן בחרה בתאריך זה. יום הכלב הבינלאומי התחיל כיום לאומי בארצות הברית, אך כעבור זמן מועט התחילו לחגוג אותו בכל העולם.

## ציון היום בארץ ובעולם
### ציון היום בעולם
באתר יום הכלב שהוקם על ידי קולין, ישנה רשימה בה מצוינות 20 דרכים אפשריות לחגוג את יום הכלב, ביניהן: אימוץ כלב, התאמת הבית לכלב, תרומה לעמותות הפועלות למען כלבים ועוד. הדרך הפופולרית ביותר היא לבלות את היום עם הכלב.

### חגיגות בישראל
בישראל היום נחגג במספר אירועים שונים כשהמרכזי שבהם הוא: פסטיבל כלביב המתקיים בתל אביב כל שנה ביום הכלב הבינלאומי או בסמוך אליו. בפסטיבל אטרקציות שנות וביניהן: רחבת משחקים לכלבים, מתחם בריאות, מופעי מוזיקה חיה ועוד. בנוסף לכלביב היום מצוין על ידי מספר עמותות וגופים שונים, לדוגמה: עמותת תנו לחיות לחיות, אגודת צער בעלי חיים בישראל, רשת זולו ועוד.

## קישורים חיצוניים
* יום הכלב הבינלאומי בפרינטיים.
* יום הכלב הבינלאומי בטיבעוניוז.
* 
* אגודת צער בעלי חיים בישראל

## הערות שוליים

קטגוריה:כלבים בתרבות
קטגוריה:ימי מודעות
קטגוריה:אירועים בחודש אוגוסט
יום המודעות לאזור הטרופי

**יום המודעות הבין-לאומי [[האזור הטרופי|לאזור הטרופי]]**  מצוין ב-29 ביוני ומוכר על ידי האומות המאוחדות. 

מטרתו להעלות את המודעות ליערות הטרופיים ולחיות החיות באזור הטרופי, וכן להעלות את המודעות לבעיות שמשפיעות על האזור הטרופי בעולם (רובו באוסטרליה).

## מקור היום
באזור הטרופי הגאוגרפי שרוי אקלים טרופי, המאופיין בחום ולחות. התאריך בו מצוין יום זה הוא יום השנה לפרסומו של הדו"ח הראשון של ארגון "State of the Tropics", ארגון המחבר מוסדות מחקר מהאזור הטרופי כדי לבחון את השינויים שמתרחשים בעולם הטרופי. בדו"ח שמחובר על ידי הארגון מוצגים התשתיות באזור, המצב הפיזי באזור ובעיות הקשורות אליו.

יום זה הוכר על ידי האומות המאוחדות בתאריך 14 ביוני 2016.

### הוגי היום
ממוזער|האזור הטרופי
את הרעיון ליום הגתה אונג סן סו צ'י, ראש ממשלת מיאנמר, פעילת שלום מוכרת, זוכת פרס נובל לשלום ופעילה בארגון "State of the Tropics" ומשיקת הדו"ח הראשון של הארגון.

הארגון מחבר מכוני מחקר מכל חלקי האזור הטרופי בעולם, ומבצע מחקרים ובדיקות בנושא יערות הגשם והאזורים הטרופיים.


ממוזער

## ציון היום
בכל שנה, בתאריך ה-29 ביוני, ארגון "state of the tropics", הארגון שהגה את היום, מפרסם דו"ח בנושא מצב היערות הטרופיים, החיות האקזוטיות ויערות הגשם.

## ראו גם

* האזור הטרופי

* אקלים טרופי

## קישורים חיצוניים
* 

* אתר האו"ם

* אוסטרליה JAMESCOOK אוניברסיטת
* GKTODAY
* STATE OF THE TROPICS



## הערות שוליים

קטגוריה:מועדי האומות המאוחדות
יום הצמחונות העולמי

ממוזער|הלוגו של אתר הצמחונות
**יום ה[[צמחונות]] העולמי** (באנגלית: **World vegetarian day**) הוא מועד בינלאומי המצוין מדי שנה ב-1 באוקטובר, ומטרתו לקדם וללמד את היתרונות של תנועת הצמחונות.

## רקע
יום הצמחונות הבינלאומי פותח את חודש אוקטובר, שהוא חודש מודעות לתנועה הצמחונית. חודש זה נגמר ב-1 בנובמבר שהוא גם ידוע בתור יום הטבעונות הבינלאומי.

יום זה נחגג לראשונה בשנת 1977 על ידי עמותה צפון אמריקאית, שנוסדה ב-1974, ואושר על ידי האיגוד הצמחוני הבין-לאומי ב-1978.

מטרת יום זה היא לשפר את בריאותינו ולהפחית את הפגיעה בסביבה.

המטרה של יום זה דומה לזו של יוזמי יום שני ללא בשר (באנגלית: meatless monday), הפועלים בכ-40 מדינות.

## ראו גם
* טבעונות
* היסטוריה של הצמחונות

## קישורים חיצוניים
* 
* אתר יום הצמחונות הבינלאומי
* הגדרת צמחונות, dictionary.com
* בין הצלצולים
* הגדרת צמחונות, vegetarian society
* אתר של יום שני ללא בשר

## הערות שוליים

קטגוריה:ימי מודעות
קטגוריה:צמחונות
קטגוריה:אירועים בחודש אוקטובר
יום הדבורים העולמי

**יום הדבורים העולמי** הוא מועד בינלאומי שהוכר על ידי האו"ם ומצוין כל שנה ב-20 במאי. התאריך הנבחר הוא יום הולדתו של אנטון יאנסה , מחלוצי ענף דבוראות שעוסק בגידול דבורים וייצור דבש. יאנסה נולד בסלובניה במאה ה-18, והיה המורה הראשון בעולם לגידול דבורים.
ממוזער|דבורה מאביקה
ממוזער|חלת דבש

## היסטוריה
בסוף שנת 2017 הוחלט בעצרת הכללית של האו"ם כי יום הדבורים העולמי יתקיים ב-20 במאי. היום צוין לראשונה בשנת 2018. הוא מצוין על מנת להעלות את המודעות להכחדת הדבורים אשר הולכת ונהיית חמורה יותר ויותר, ולהגביר את המודעות לחשיבותם של המאביקים (ובייחוד דבורים), לאתגרים אשר איתם הם מתמודדים ולתרומתם הרבה לפיתוח בר-קיימא..

## חשיבותן של הדבורים
דבורים, כמו כן בעלי חיים מאביקים אחרים (לדוגמה פרפרים, עטלפים ויונקי הדבש), נמצאים תחת איום בעקבות פעילויות האדם. המאביקים עוזרים לצמחים, לגידולי מזון רבים, להתרבות ולהתפתח. המאביקים עוזרים לשמור על המגוון הביולוגי - מטרתם של הרבה מיזמים בני-קיימא. בנוסף, הם גם משמשים כמתריעים כאשר ישנם סיכונים סביבתיים, וכאשר מערכת אקולוגית מקומית לא מתפקדת בצורה מיטבית.

חרקים פולשניים, חומרי הדברה וניצול הקרקע לשימושים שונים, עלולים להפחית את חומרי ההזנה הקיימים ולהוות איום על מושבות דבורים. בדרך זו בני האדם פוגעים במערכות אקולוגיות רבות ומוציאים את הטבע מאיזון, דבר שעלול לפגוע גם בבני האדם.

## כיצד מציינים את היום ברחבי העולם
* שותלים זרעי פרחי בר (מהם הדבורים מפיקות צוף), ומגדלים צמחים בגינה אשר לא זקוקים להרבה מים או לכימיקלים מיוחדים כדי לגדול.
* מכירים את הדבוראים המקומיים ולומדים מהם על מלאכת עשיית הדבש.
* קונים/מכינים/אוכלים דבש או מאכלים המכילים דבש.
* קוראים ולומדים על דבורים ועל מאביקים אחרים, ועל כיצד אנו יכולים להפסיק את הכחדת הדבורים.

## ראו גם
* דבוראות
* מינים שנכחדו

## קישורים חיצוניים

* 

## הערות שוליים

קטגוריה:דבוראות
קטגוריה:מועדי האומות המאוחדות
קטגוריה:אירועים בחודש מאי
יום השירה העולמי

ממוזער|פובליוס ורג'יליוס מארו
**יום השירה העולמי** (באנגלית: **World Poetry Day**) נחגג ב-21 במרץ והוכרז על ידי ארגון החינוך והתרבות של האו"ם (UNESCO) במהלך הוועידה הכללית ה-30 בפריז בשנת 1999 במטרה לקדם את הקריאה, הכתיבה, הפרסום והחינוך של השירה ברחבי העולם. "במטרה לתמוך במגוון הלשוני באמצעות ביטוי פיוטי ובאמצעות הגברת ההזדמנויות לשפות המצויות בסכנת הכחדה, וכן במטרה לתת הכרה ודחיפה חדשות לתנועות השירה הלאומיות, האזוריות והבינלאומיות".឴឵឴

## היסטוריה
לפני הכרזתו הרשמית של האו"ם יום השירה הבינלאומי נחגג בתחילה באוקטובר, יום הולדתו של המשורר הרומי ורגיליוס. המסורת לשמור על תאריך אוקטובר עבור חגיגות יום השירה הבינלאומי עדיין נשארה במדינות רבות. הממלכה המאוחדת משתמשת בדרך כלל ביום חמישי הראשון של חודש אוקטובר.

## קישורים חיצוניים

* 
* האתר של ארגון החינוך והתרבות של האו"ם

## הערות שוליים

קטגוריה:מועדי האומות המאוחדות
קטגוריה:שירה
נאס"א X-43

**נאס"א X-43** (באנגלית: **NASA X-43**) הוא כלי טיס ניסיוני בלתי מאויש שפותח בידי נאס"א, בשיתוף בואינג ושותפות נוספות, במטרה לבחון טיסה במהירויות שגא-קוליות ולבדוק מנועי על-מגח סילוניים. טיסת הניסוי הראשונה בשנת 2001 נכשלה עקב איבוד שליטה במאיץ, ולאחר 13 שניות משחרורו מהמפציץ B-52, הסתחרר ונפל לאוקיינוס. בטיסת הניסוי השנייה במרץ 2004, שוגר ה־X-43 ממפציץ B-52, והגיע בעזרת המאיץ למהירות מאך 6.3, אז הופעל מנוע העל-מגח הסילוני, והגיע למהירות שיא של מאך 9.6 (כ־11,760 קמ"ש). בכך הפך למטוס המהיר ביותר בכל הזמנים.

## דגמים
* **X-43A** - הדגם הרגיל, עליו בוצעו כל הניסוים
* **X-43B** - דגם בגודל מלא, עם מנוע אחר מסוג ISTAR מבוסס מחזור טילים (RBCC)
* **X-43C** - דגם קצת יותר גדול מה-X-43A והיה צפוי לבחון את הכדאיות של דלק ביולוגי, אולי עם מנוע HyTech.
* **X-43D** - דגם שאמור היה להיות גרסה יותר מהירה של המטוס, גרסה שאמורה להגיע למאך 15.

## קישורים חיצוניים

## הערות שוליים

קטגוריה:נאס"א
קטגוריה:כלי טיס שגא-קוליים
קטגוריה:כלי טיס בלתי מאוישים אמריקאיים
קאיווקיה

230px|ממוזער|איור
**קאיווקיה** (שם מדעי: *Kaiwhekea*) הוא סוג של זוחל ימי ממשפחת האלאסמוזאוריים שחי בניו זילנד של סוף הקרטיקון במהלך הקמאסטריכט. הוא ידוע מממצא יחיד שנמצא בדרום האי הדרומי ב-2002 וכיום מצוי במוזיאון של דנידין. משמעות שם היצור ממאורית הוא: "אוכל דיונונים".

זוחל ימי זה הגיע לאורך 7 מטר והיה קרוב למאוויזאורוס מאותו אזור. הוא חי באזור של ימים ממוזגים ואולי יכול היה לשמור על חום גופו, בדומה לצב גילדי. בעזרת צווארו הארוך ופיו המוזר והקצר בעל השיניים הדקות אך הרבות הוא יכל לתפוס בקלות דגים ודיונונים ששחו לפניו.

## בתרבות
יצור זה הופיע במשחק עולם היורה: המשחק.

## קישורים חיצוניים

קטגוריה:אלאסמוזאוריים
קטגוריה:בעלי חיים שחיו בקרטיקון עליון באוקיאניה
קטגוריה:פלזיוזאורים שחיו באוקיאניה
קטגוריה:ניו זילנד: מאובנים
קטגוריה:מאובני טקסונים שתוארו ב-2002
פלוטוזאורוס

**פלוטוזאורוס** (שם מדעי: *Plotosaurus*; מילולית: "לטאה שחיינית") הוא סוג זוחל ימי ממשפחת המוזאזאוריים שחי בסוף הקרטיקון. בצורתו הוא היה נחשי יותר ומותאם יותר למים מקרוביו.
## מאפיינים
מאובני הפלוטוזאורוס נמצאו בחופי קליפורניה ותוארו בידי החוקר צ'ארלס לואיס קאמפ (Charles Lewis Camp) ב-1942. במקור הוא קיבל את השם "Kolposaurus", אשר עבר לסוג אחר - הנותוזאורוס (ובוטל בהמשך). השם הנוכחי ניתן לו מקאמפ ב-1951 ומשמעו: "לטאה שחיינית", והוא באמת היה קרובם של הלטאות והנחשים. 

מוסזאור זה היה מותאם מאוד לחיים בים אשר הגיע לאורך 9-13 מטר, והיה בעל גוף זרים, ראש קטן בעל לסתות ארוכות מלאות שיניים מחודדות וסנפירים ארוכים. הוא היה בעל גוף מפותל וזנב רחב שדמה לזנב-דג. העיניים הותאמו לראייה חדה והגוף היה כנראה מצופה בקשקשים של לטאות.

המוסזאור היה טורף גדול שרדף אחרי זוחלי ים אחרים, פטרוזאורים שעפו מעל הים, רכיכות ודגים כמו כרישים והוא כנראה חי בים הפתוח. הוא נכחד סופית לפני 66 מיליון שנה יחד עם אחרוני הדינוזאורים.

## בתרבות
זוחל ימי זה הופיע במשחק עולם היורה: המשחק.

## קישורים חיצוניים

200px

קטגוריה:בעלי חיים שתוארו ב-1951
קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:טקסונים שתוארו בידי צ'ארלס לוויס קאמפ
קטגוריה:מאובני טקסונים שתוארו ב-1951
פרומתאזין

**פרומתאזין** (**Promethazine**) היא תרופה אנטי-היסטמינית ממשפחת הפנותיאזינים המשמשת לטיפול במגוון רחב של מצבים. התרופה משווקת בישראל תחת השמות **פרומתאזין**, **פרותיאזין** ו**פנרגן**.

## היסטוריה

## שימושים רפואיים
לפרומתאזין שימושים רפואיים רבים. השימוש הראשון והעיקרי של התרופה הוא אנטי-היסטמין, כלומר טיפול בתסמיני אלרגיה כדוגמת נזלת וגירוד. התרופה משמשת גם לטיפול מונע בתסמיני מחלת הנסיעה, כאשר היא נלקחת בדרך כלל כ-30 עד 60 דקות טרם תחילת הנסיעה עצמה. פרומתאזין משמשת גם לטיפול בבחילות והקאות, בטיפול מונע במיגרנות, ובשילוב עם אופיאטים (כדוגמת קודאין) היא משמשת להקלה בתסמיני שיעול. לעיתים התרופה משמשת גם כתרופה פסיכיאטרית נוגדת-חרדה ומרגיעה. לפרומתאזין השפעה אנטי-פסיכוטית קלה יחסית.

## תופעות לוואי
תופעות הלוואי השכיחות ביותר של התרופה כוללות ישנוניות, יובש בפה, טשטוש בראייה, עייפות ובלבול. במקרים נדירים יותר התרופה עלולה לגרום לצהבת, לדיסקינזיה מאוחרת, לאופוריה (בעיקר בשילוב עם תרופות אחרות)
או לפריחה.

## קישורים חיצוניים

## הערות שוליים

קטגוריה:תרכובות
קטגוריה:אנטיהיסטמינים
קטגוריה:תרופות לפי א'-ב'